Ego (kappale)

Ego on yhdysvaltalaisen laulaja Beyoncén kappale hänen kolmannelta studioalbumin "I Am... Sasha Fierce" (2008) deluxe-versiolta. Kappaleen sävelsi Elvis Williams, Harold Lilly ja Beyoncé. Kappaleeta julkaistiin remix Kanye Westin kanssa. ”Ego” julkaistiin Yhdysvalloissa albumin viidentenä singlenä 19. toukokuuta 2009.
Taustaa ja julkaisu.
”Ego” -kappaleen on kirjoittanut Elvis Williams, Harod Lilly ja Beyoncé ja tuotti Williams sekä Beyoncé. Kappale kirjoitettiin alun perin laulaja Chrisette Michelen albumille "Epiphany" (2009). Michele kuitenkin kieltäytyi kappaleesta, koska hän oli jo kirjoittanut kaikki tulevan albuminsa kappaleet, ja pelkäsi että kappale ei sopisi hänelle. Lopulta ”Ego” -kappaletta ehdotettiin Beyoncélle, joka äänitti sen hänen kolmannen studioalbumin "I Am... Sasha Fierce" deluxe-versiolle. Kappaleesta tehtiin virallinen remix, jossa vierailee yhdysvaltalainen räppäri Kanye West. Beyoncé kuvaili Westiä ”täydelliseksi henkilöksi” remiksiä varten. Hän kertoi MTV Newsille yhteistyöstään Westin kanssa: ”[Kanyen] ääni kuulostaa siinä todella hyvältä. Hänellä on todellakin itsevarmuutta ja hän pystyy seisomaan sen takana. Ja juuri siitä kappaleessa on kyse.” Remix sisällytettiin Beyoncén vuoden 2009 remix-albumille "" (2009) ja "I Am... Sasha Fierce" -albumin platinapainokseen. "MusicOMH" -sivuston Andrew Burgess kritisoi Westin ”laiskaa ja pettymyksen tuovaa” esiintymistä remiksillä. 
”Ego” ja ”Halo” oli alun perin tarkoitus julkaista samanaikaisesti Yhdysvalloissa, seuraten vuoden 2008 tuplasinglejä ”If I Were a Boy” ja ”Single Ladies (Put a Ring on It)”. ”Ego” kuitenkiin vaihdettiin ”Diva” -kappaleeseen. ”Ego” julkaistiin myöhemmin Yhdysvalloissa albumin viidentenä singlenä urbaanin nykymusiikin radiokanaville 19. toukokuuta 2009 ja nykyaikaisen R&amp;B:n radiokanaville 2. kesäkuuta 2009 ”Sweet Dreams” -kappaleen kanssa. Saksassa ”Ego” julkaistiin myös digitaalisena EP:nä ”Sweet Dreams” -singlen B-puolena 31. heinäkuuta 2009.
Sävellys.
Beyoncén mukaan ”Ego” on R&amp;B-vaikutteinen kappale, jossa on ”hauska fiilis”. Kappaleessa on vaikutteita bump jazzista, soulista ja popista. Se rakentuu iskevän rytmin varaan ja taustalla kuulee pianoa, käyrätorvea, trumpetteja ja urkuja. "Houston Chronicle" -lehden Joey Guerra kuvaili kappaletta ”vanhan koulukunnan soulin ja kaksiselitteisten sanoituksein” sekoitukseksi.
Kappaleen sanoituksissa Beyoncé laulaa hänen rakkaudestaan kumppaninsa ”valtavaa egoa” kohtaan. "New Jersey On-Line" -sivuston Jay Lustig totesi, että kappale saattaa tarjota näkemyksen Beyoncén ja Jay-Z:n avioliittoon. MTV Newsin haastattelussa Beyoncé selvensi, että ”Ego” kuuluu "Sasha Fierce" -levylle, koska se on ”hauska” ja ”hyvin Sasha Fierce”. Hän tarkensi vielä, että kappale kertoo tarinan henkilöstä, joka on ”hyvin itsevarma, ja jolla on asennetta kävelyssään ja puheessaan”.
Vastaanotto.
”Ego” sai kriitikoilta myönteisiä arvioita, ja useat heistä totesivat, että kappaleen olisi voinut sijoittaa myös albumin "I Am..." -puolelle "Sasha Fierce" -puolen sijaan, koska kappaleen sanoituksissa ilmenee haavoittuvuutta ja kaipuuta tulla rakastetuksi. "Slant" -lehden Sal Cinquemani oli lyhytsanainen ja totesi vain, että kappale olisi voinut hyötyä enemmän albumin ensimmäisen puoliskon tyylistä. "The Daily Telegraph" -lehden Neil McCormick ”Egon” "I Am... Sasha Fierce" -albumin erottuvimmaksi kappaleeksi kehuen sen sanotuksia ja kuvaillen sitä ”leikkisäksi rohkeudeksi”. Ann Powers "Los Angeles Times" -lehdestä kirjoitti, että Beyoncé osoittaa samaa kipakkuutta, jonka hän kehitti esittäessään Etta Jamesia elokuvassa "Cadillac Records". IGN Music kuvaili kappaletta yhdeksi albumin ”todellisista loistohetkistä”, jossa Beyoncén ääni ja musiikki sopivat täydellisesti yhteen. "The Village Voicen" Nana Ekua Brew-Hammond kuvaili ”Sasha Fierceä” sanoilla ”räväkkä, itseriittoinen, haastava ja nokkela”, ja totesi, että samat asiat sopivat myös kappaleeseen ”Ego”. 
Kanye Westin kanssa tehty remix oli ehdolla parhaaksi rap/laulu-yhteistyön Grammy-palkintoon 52. Grammy-gaalassa, mutta hävisi kappaleelle ”Run This Town”. "The Village Voicen" vuoden 2009 Pazz &amp; Jop -singelistalla ”Ego” sijoittui sijalle 546.
Menestys.
Viikolla, joka päättyi 20. kesäkuuta 2009 ”Ego” nousi Yhdysvaltain Billboard Hot 100 -listan sijalle 77, mikä teki siitä Beyoncén 19. soolosinglen listalla. Parhaimmillaan kappale oli listan sijalla 39, ja siitä tuli Beyoncén 18. Top 40-single ja viides I Am... Sasha Fierce -albumilta. ”Ego” menestyi paremmin Hot R&amp;B/Hip-Hop Songs -listalla, jossa se saavutti kolmannen sijan. Lokakuuhun 2010 kappaletta oli ladattu Yhdysvalloissa 357 000 kertaa. Kappaletta on myynyt maassa kaksinkertaista platinaa.
Vaikka kappale julkaistiin virallisesti vain Yhdysvalloissa, nousi se listoille muissakin maissa. Uudessa-Seelannissa kappale debytoi singlelistan sijalla 28 ja oli parhaimillaan listan sijalla 11 pysyen listalla kymmenen listaviikkoa. ”Ego” on myynyt kultalevyn verran maassa. Alankomaissa kappale ylsi Tip Parade -listan toiselle sijalle ja Ruotsissa kappale oli parhaimmillaan singlelistan sijalla 29.
Iso-Britanniassa ”Ego” alkoi saada jonkin verran radiosoittoa maaliskuussa 2010. Tämän seurauksena kappale nousi Britannian singlelistan sijalle 153 ja sijalle 23 UK R&amp;B -listalla. Jälkimmäisellä listalla kappale nousi parhaimmillaan sijalle 22 ja singelistalla sijalle 60.
Kappaleet.
Yhdysvaltain singlet ja dance mixit
Saksan digitaalinen EP